《示居士张戒二首 其二》
宋代·释系南

头戴乌巾著白襕，山房借汝一年閒。出门为说来时路，家在黄陂翠霭间。

作者简介：释系南（一○五○～一○九四），俗姓张，汀州长汀（今属福建）人。早岁出家，后见开元潭禅师，又见隆庆闲禅师、仰山伟禅师。晚游湖湘，入道林元祐禅师之室，得密符心印。后继祐禅师住持庐山罗汉院。为南岳下十三世，云居祐禅师法嗣。哲宗绍圣元年卒，年四十五。事见《姑溪居士后集》卷一四《庐山承天罗汉院第九代南禅师塔铭》，《五灯会元》卷一八有传。今录诗四首。